Държавен вестник, бр. 76, 2016 г., стр. 138

СТР.  138	
Д Ъ Р Ж А В Е Н  В Е С Т Н И К 	
БРОЙ  76
КОМИСИЯ ЗА ФИНАНСОВ НАДЗОР
РЕШЕНИЕ № 643-ИП
от 10 септември 2016 г.
На основание чл. 13, ал. 1, т. 5 във връзка 
с чл. 15, ал. 1, т. 1 от Закона за Комисията за 
финансов надзор (ЗКФН) и чл. 16, ал. 1, т. 3 от 
Закона за пазарите на финансови инструменти 
Комисията за финансов надзор реши:
Отказва да издаде лиценз за извършване на 
дейност като инвестиционен посредник на заяви­
теля „Нео Фин Капитал“ – ЕАД, със седалище 
и адрес на управление гр. София 1407, район 
„Лозенец“, ул. Люботрън 1, ет. 1, офис 1.
На основание чл. 13, ал. 3 ЗКФН решението 
може да бъде обжалвано по съдебен ред пред 
Върховния административен съд в 14-дневен срок 
от съобщаването му. Обжалването на решението 
не спира неговото изпълнение. 
Председател: 
К. Караиванова
7655
АГЕНЦИЯ ЗА ПРИВАТИЗАЦИЯ И 
СЛЕДПРИВАТИЗАЦИОНЕН КОНТРОЛ
РЕШЕНИЕ № 3466-П
от 19 септември 2016 г.
На основание чл. 1, ал. 2, т. 3, чл. 3, ал. 3, т. 3, 
буква „a“, чл. 4, ал. 1, чл. 8, ал. 2, чл. 31, ал. 1 и 
чл. 32, ал. 3, т. 1 ЗПСК, чл. 2, ал. 1, т. 3, чл. 3, 
ал. 1, т. 1, чл. 5 и чл. 6, ал. 1 от Наредбата за 
търговете и конкурсите, чл. 7, ал. 1, т. 4 и чл. 20, 
ал. 6 от Устройствения правилник на Агенцията 
за приватизация и следприватизационен контрол, 
Решение № 1613 от 3.08.2015 г. на Агенцията за 
приватизация и следприватизационен контрол 
(ДВ, бр. 67 от 2015 г.) относно откриване на про­
цедура за приватизация и протоколно решение 
№ 4293 от 19.09.2016 г. на изпълнителния съвет 
Агенцията за приватизация и следприватизаци­
онен контрол реши:
1. Продажбата на „Опитна станция по сорто­
поддържане и семепроизводство – Бяла Слатина“, 
намираща се в местността Агиното бранище, 
землището на гр. Бяла Слатина, община Бяла 
Слатина, област Враца, обособена част от „Сор­
тови семена – Елит“ – ЕАД, София (наричана 
по-нататък „обособената част“), да се извърши 
чрез публичен търг с явно наддаване.
2. Търгът ще се проведе при следните условия:
2.1. начална тръжна цена – 1 550 000 лв. (без 
включен ДДС); цената се оферира в левoве и се 
заплаща съгласно изискванията, съдържащи се 
в тръжната документация;
2.2. стъпка на наддаване – 100 000 лв. (без 
включен ДДС); 
2.3. депозитът за участие е парична вноска 
155 000 лв. (без включен ДДС) или равностойност­
та им в евро, която се превежда по банковата 
сметка на Агенцията за приватизация и след­
приватизационен контрол, посочена в тръжната 
документация, най-късно до изтичане на срока 
за подаване на предложения; 
2.4. тръжната документация се закупува в Аген­
цията за приватизация и следприватизационен 
контрол – София, ул. Врабча 23, стая 515, в срок 
до 10-ия ден считано от датата на обнародване
на решението в „Държавен вестник“; цената на 
тръжната документация е 1000 лв. (с включен 
ДДС) или равностойността им в евро и се заплаща, 
както следва: в касата на Агенцията за прива­
тизация и следприватизационен контрол – само 
в левове, или чрез банков превод по сметка на 
Агенцията за приватизация и следприватизаци­
онен контрол: IBAN BG39 BNBG 9661 3100 1530 
01, BIC код BNBGBGSD; плащането се извършва 
преди получаване на тръжната документация; 
разходите по заплащането на тръжната докумен­
тация са за сметка на лицата, които я закупуват;
2.5. тръжната документация се получава след 
представяне на документ, от който да е видно, 
че лицето е оправомощено да закупи тръжната 
документация; в случай че документът по пред­
ходното изречение е съставен на език, различен 
от българския, същият следва да бъде придружен 
с превод на български език;
2.6. срок за подаване на предложения за участие 
в търга – до 14 ч. българско време на 15-ия ден 
считано от датата на обнародване на решението 
в „Държавен вестник“; предложенията се пода­
ват в стая 416 на Агенцията за приватизация и 
следприватизационен контрол;
2.7. не се допускат до участие в търга: кон­
сорциуми; офшорни дружества; лица, които имат 
просрочени публични задължения към българска­
та държава; лица, които са в ликвидация; лица, 
обявени в несъстоятелност или са в производство 
за обявяване в несъстоятелност, както и лица, 
осъдени за банкрут;
2.8. посещения и огледи на обособената част 
могат да се извършват всеки работен ден до 
началния час на провеждане на търга след заку­
пуване на тръжната документация и представяне 
на удостоверение за право на извършване на 
оглед, издадено от Агенцията за приватизация и 
следприватизационен контрол;
2.9. търгът ще се проведе на 15-ия ден счи­
тано от датата на обнародване на решението в 
„Държавен вестник“ от 14 ч. българско време в 
сградата на Агенцията за приватизация и след­
приватизационен контрол. 
3. На основание чл. 8, ал. 2 ЗПСК паричните 
постъпления от продажбата на обособената част 
да бъдат преведени по сметката на „Сортови 
семена – Елит“ – ЕАД, София.
4. Утвърждава тръжната документация за про­
дажба на обособената част и проекта на договор 
за приватизационна продажба като част от нея.
Изпълнителен директор: 
Е. Караниколов
7709
БЪЛГАРСКА НАРОДНА БАНКА
РЕШЕНИЕ № 103
от 15 септември 2016 г.
На основание чл. 25 ЗБНБ Българската народна 
банка пуска в обращение, считано от 14 ноем­
ври 2016 г., сребърна възпоменателна монета с 
нанесено частично позлатяване „Св. Климент 
Охридски“ със следното описание: